Andreas Mitchell alumnus est Scholae Rugbeiensis et Collegii Iesu apud Cantabrigienses. Legatus apud Parlamentum Regni Uniti ab anno 1987 usque ad annum 1997, munere populi Gedling, iterum a die 7 Iunii 2001 usque hodie munere populi Sutton Coldfield fungitur. Primo ministro Davide Cameron Andreas Mitchell secretarius civicus pro evolutione internationali meruit a die 12 Maii 2010 ad 4 Septembris 2012. Deinde a consilio ministrorum decedens congregator (whip) factionis Conservativae factus est, sed hoc munus mox die 19 Octobris 2012 resignavit ut qui vigiles intempestive obiurgavisset.

Conradus Gröber (natus die 1 Aprilis 1872 in Meßkirch; mortuus est Friburgi Brisgoviae die 14 Februarii 1948) fuit ab anno 1932 archiepiscopus in archidioecesis Friburgensi.

Carolus Henricus, vulgo Karlheinz Deschner (Bambergae natus die 23 Maii 1924; mortuus in Haßfurt die 8 Aprilis 2014), alumnus Universitatis Herbipolensis, fuit scriptor Germanicus qui de religione et de christianitate scripsit et eos acri ingenio et iudicio percensuit, exempli gratia cum opere Kriminalgeschichte des Christentums (id est Latine Christianitatis Historia Criminalis).

Oratio Critognato in Commentariis de bello Gallico (VII, 77) a C. Iulio Caesare scriptis attribuitur. Caesar ea oratione, figurarum rhetoricarum plena, crudelitatem Critognati et audaciam Gallorum demonstrare volebat, ut duras actiones suas contra hos purgaret. Cum Critognatus, qui Latine certe locutus non est, hanc orationem sic non habuisset, Caesar eo modo ingenium suum oratoris imprimis demonstrare volebat.

Vestigia animalium eodem aevo praesentium reperta sunt, quorum enumerari possunt pinnipedia Pusa hispida, Halichoerus grypus; mammalia Sus scrofa, Cervus elaphus, Capreolus capreolus, Sciurus vulgaris; aves Nucifraga caryocatactes, Corvus corone, Mergus merganser.

Anno 1634 Henricus Valesius colllectaneum de Virtutibus et Vitiis in codice 'Peiresciano' repertum primus Graece et Latine in lucem edidit, ita nova fragmenta Appiani Romaïcon divulgans.

Alexander de Villa Dei aut Alexander Gallus (natus circa annum 1175 à Villae Dei in Normannia; mortuus est circa annum 1240) fuit poeta et grammaticus Francicus.

543 Charlotte, olim designationibus 1904 OT et 1958 XX agnitus, est asteroides systematis solaris nostri, asteroidibus Cinguli Principalis attributus. Astronomis terrestribus magnitudinem absolutam 9.40 monstrat. Die 11 Septembris 1904 a Paulo Götz in Observatorio Civitatis Heidelbergae-Konigstulae versato repertus est.Rerum orbitalium ratio epochae 4 Ianuarii 2010 constitit. Qua epocha 543 Charlotte per dies 1952 circa solem movebatur. Axem orbitalem habebat unitatum astronomicarum 3.06 et eccentricitatem 0.15, distans igitur a sole quam minime unitatibus 2.58, quam maxime unitatibus 3.53. Inclinatio orbitalis 8.47° reperiebatur, anomalia media 207.58°.